કારણ એ હોય છે કે આપણે નથી જાણતા આપણી ઊર્ધ્વ જાત અને આપણી નિમ્ન જાતની વચ્ચેનો ભેદ ; અને એ પણ નથી જાણતા કે આપણી આ નિમ્ન જાતમાંથી જ એ પોતાનાં દર્શન માટેનું દ્વાર બનાવી રહ્યો છે. આપણને દુનિયામાં, કે આપણી જાતમા, પ્રભુના દર્શન નથી થતા તેનું કારણ છે તેની કાર્યપદ્વતિ . એ આપણી અંદર કાર્ય કરે છે આપણી પ્રકૃતિ દ્વારા અને નહિ કે મનગમતા ચમત્કારોની હારમાળા દેખાડીને. માણસ કહે છે, “ ચમત્કાર દેખાડો તો શ્રદ્વા બેસે “ પણ એનો અર્થ એ કે આંખો અંજાઇ જાય તો જ આપણે જોઇએ પણ જો આંખો જ અંજાઇ જાય તો પછી દેખાશે શું ? આપણી આ અધીરપ અને અજ્ઞાનને પરિણામે જો આપણે પ્રભુના માર્ગે જવાનો સાફ ઇન્કાર કરી દઇએ અને ચમત્કારો દેખાડી આપણને સંતોષ આપનાર કોઇ વિકૃત શક્તિને બોલાવીને અને તેને ભગવાનનું નામ આપી, આપણને દોરવાનું કહીએ તો તેના પરિણામ મહાભયંકર આવે એવો પૂરો સંભવ છે.